Document ID: 32006R0590

32006R0590
L 104/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 590/2006 НА КОМИСИЯТА
от 12 април 2006 година
за изменение на Регламент (ЕО) № 998/2003 на Европейския парламент и на Съвета по отношение на списъка със страни и територии
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 998/2003 на Европейския парламент и на Съвета от 26 май 2003 г. относно ветеринарно-санитарните изисквания, които са приложими при движение с нетърговска цел на домашни любимци, и за изменение на Директива 92/65/ЕИО на Съвета (1), и по-специално членове 10 и 21 от него,
като има предвид, че:
(1)
Регламент (ЕО) № 998/2003 въвежда списък с трети страни и територии, от които може да бъде разрешено движението на домашни любимци към Общността, при условие че са изпълнени определени изисквания.
(2)
С Регламент (ЕО) № 998/2003, изменен с Регламент (ЕО) № 592/2004 (2), беше създаден временен списък с трети страни.
(3)
Упоменатият списък, който вече беше изменян няколко пъти, включва трети страни и територии, които са свободни от бяс, и трети страни и територии, по отношение на които беше установено, че рискът от влизането на бяс в Общността, вследствие на движения от тези трети страни и територии, не е по-висок от риска, свързан с движения между държави-членки.
(4)
От информацията, предоставена от Босна и Херцеговина и България, се вижда, че рискът от влизане на бяс в Общността вследствие на движения на домашни любимци от тези страни, не се счита за по-висок от риска, свързан с движения между държави-членки или от трети страни, които вече са включени в Регламент (ЕО) № 998/2003. Следователно тези трети страни се включват във временния списък с трети страни и територии, установен в част В от приложение II към Регламент (ЕО) № 998/2003.
(5)
В интерес на яснотата списъкът със страни и територии, установен в Регламент (ЕО) № 998/2003, следва да бъде изцяло заменен.
(6)
Регламент (ЕО) № 998/2003 следва съответно да бъде изменен.
(7)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Приложение II към Регламент (ЕО) № 998/2003 се заменя с приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 април 2006 година.

Labels: 8
6